Chiquita

Riracha Phondechaphiphat (Bahasa Thai: ริรชา พรเดชาพิพัฒน์; lahir 17 Februari 2009), lebih dikenali dengan nama pentas Chiquita, ialah seorang penyanyi Thailand yang berpangkalan di Korea Selatan. Beliau merupakan ahli kumpulan wanita Korea Selatan Babymonster, yang ditubuhkan oleh YG Entertainment pada tahun 2023.

Dilahirkan di Nakhon Ratchasima, Thailand, Chiquita menyertai YG Entertainment sebagai pelatih pada usia muda sebelum membuat penampilan rasmi menerusi program pengenalan kumpulan tersebut. Beliau dikenali sebagai antara ahli termuda dalam BABYMONSTER dan mendapat perhatian kerana vokalnya serta kehadiran pentasnya.

 Kehidupan awal 
Riracha Phondechaphiphat dilahirkan pada 17 Februari 2009 di Nakhon Ratchasima, Thailand. Beliau dibesarkan dalam sebuah keluarga yang menyokong minatnya dalam seni persembahan sejak kecil, dan sering mengambil bahagian dalam aktiviti muzik serta tarian sebelum memasuki industri hiburan profesional. Chiquita bersekolah di Sarasas Witaed Nakhonratchasima School di wilayah kelahirannya, di mana beliau mula mengasah kemahiran nyanyian dan persembahan pentasnya. Beliau juga aktif dalam komuniti muzik tempatan sebelum diambil sebagai pelatih oleh YG Entertainment pada tahun 2021.

Chiquita merupakan anak kedua dalam keluarga mereka dan mempunyai seorang abang yang juga terlibat dalam bidang hiburan. Abangnya, yang dikenali dengan nama pentas Copper, adalah ahli kumpulan lelaki Thailand BUS dan pernah mendapat perhatian kerana persamaan visualnya dengan ahli kumpulan K-pop lain serta disebut dalam konteks penampilan bersama Chiquita di acara muzik.

 Karier 

 2021-2023: Menyertai YG Entertainment dan pra-sulung 
Perjalanan karier Riracha Phondechaphiphat, atau Chiquita, bermula apabila beliau menyertai YG Entertainment sebagai pelatih pada pertengahan tahun 2021. Pendedahan rasmi beliau kepada umum bermula pada awal 2023, di mana beliau merupakan ahli ketiga yang diperkenalkan melalui video persembahan solo. Sesetengah pakar menyifatkan kemunculan Chiquita sebagai satu impak besar kerana kualiti vokalnya yang unik serta kebolehan menari yang setanding dengan pelatih yang lebih senior. Beliau dengan pantas menjadi tumpuan media antarabangsa, bukan sahaja kerana bakatnya, tetapi juga sebagai "adik" kepada Lisa BLACKPINK dalam legasi artis Thailand di bawah naungan YG. Karier beliau mencapai kemuncak pertama melalui debut rasmi dengan lagu "BATTER UP" pada November 2023.

 2024: EP "BABYMONS7ER" dan album studio "Drip" 
Selepas YG Entertainment mengumumkan bahawa Ahyeon akan menyambung aktivitinya bersama Babymonster, merekea melancarkan album mini pertama mereka, BABYMONS7ER, pada April 2024. Melalui lagu hit "SHEESH", Chiquita membuktikan kematangannya di atas pentas. Album ini dikatakan berjaya kerana memenangi tempat pertama di Mnet's M Countdown pada 2 Mei dengan lagu "SHEESH". Pencapaian ini lebih ketara kerana ia datang sebulan selepas debut rasmi mereka dan selepas aktiviti promosi mereka tamat. Selain itu, video muzik 'SHEESH' melepasi 200 juta tontonan di YouTube pada ke-4 Mei, mencipta satu lagi rekod baharu. Mencapai pencapaian ini dalam masa 33 hari sahaja menjadikannya video muzik sulung kumpulan gadis K-pop terpantas untuk mencapai kiraan tontonan ini.

Pada 1 November 2024, BABYMONSTER mengeluarkan album studio penuh pertama mereka yang bertajuk Drip, menampilkan sembilan lagu termasuk dua lagu utama “Drip” dan “Clik Clak”, serta rakaman pra-rilis seperti “Forever”. Album ini menunjukkan perkembangan muzik kumpulan dengan gabungan genre yang pelbagai dan menonjolkan kebolehan vokal serta rap setiap ahli termasuk Chiquita, yang menyatakan harapannya agar album ini diterima baik oleh peminat di seluruh dunia. Drip mencatat kejayaan komersial dengan jumlah jualan melebihi satu juta salinan dalam beberapa bulan selepas pelancarannya, menjadikannya album million-seller pertama kumpulan tersebut. 

 2025: Jelajah Dunia pertama, single baharu "Hot Sauce" dan album mini "WE GO UP" 
Pada tahun 2025, Chiquita meneruskan aktivitinya bersama BABYMONSTER dengan menyertai jelajah dunia pertama kumpulan tersebut, yang diumumkan selepas kejayaan komersial album studio sulung mereka, Drip. Jelajah yang bermula di Seoul, Korea Selatan, ini menandakan pencapaian penting dalam kerjaya awal Chiquita apabila beliau tampil di pentas antarabangsa merentasi beberapa bandar di Asia dan rantau lain. Sepanjang jelajah tersebut, beliau mempersembahkan lagu-lagu daripada Drip serta rilisan terdahulu kumpulan, sekali gus mengukuhkan reputasinya sebagai antara ahli termuda yang aktif dalam persembahan berskala besar.

Pada tahun yang sama, BABYMONSTER turut mengeluarkan lagu “HOT SAUCE”, yang dipromosikan sebagai single baharu semasa fasa jelajah dunia mereka. Lagu tersebut menampilkan konsep yang lebih bertenaga dan berkarisma, dengan koreografi dinamik yang menonjolkan kematangan persembahan setiap ahli termasuk Chiquita. Persembahan “HOT SAUCE” dalam konsert jelajah dan program muzik menerima perhatian kerana sinkronisasi dan kehadiran pentas kumpulan yang semakin berkembang.

Selain itu, kumpulan ini melancarkan album mini berjudul WE GO UP pada separuh kedua tahun 2025. Album mini tersebut memperlihatkan evolusi muzik BABYMONSTER dengan gabungan lagu berentak hip hop, pop dan R&B. Chiquita terus mengambil bahagian dalam aktiviti promosi termasuk persembahan langsung, kandungan digital serta temu bual media, sambil menunjukkan perkembangan vokal dan keyakinan pentas yang lebih matang berbanding tahun debutnya.

 Rujukan 

 Pautan luar 



Kategori:Kumpulan wanita Korea Selatan
Kategori:Kumpulan muzik K-pop
Kategori:Kumpulan muzik ditubuhkan pada tahun 2023
Kategori:Artis YG Entertainment